IVL พุ่ง 7% ลุ้นทะยานแตะเป้า 30 บ. รับแนวโน้มกำไร Q3 ฟื้นตัว
IVL พุ่ง 7% ลุ้นทะยานแตะเป้า 30 บ. รับแนวโน้มกำไร Q3 ฟื้นตัว-ฐานะเงินสดแกร่ง 
IVL พุ่ง 7% ลุ้นทะยานแตะเป้า 30 บ. รับแนวโน้มกำไร Q3 ฟื้นตัว-ฐานะเงินสดแกร่ง
9 พ.ย. 2563

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL  ล่าสุด ณ เวลา 11.14 น. อยู่ที่ระดับ 27 บาท ปรับตัวขึ้น 1.75 บาท หรือ 6.93% ด้วยมูลค่าการซื้อขาย 969.65 ล้านบาท
ทั้งนี้ บล.แลนด์ แอนด์ เฮ้าส์ ระบุในบทวิเคราะห์ฯแนะ “ทยอยซื้อสะสม” หุ้นบมจ.อินโดรามา เวนเจอร์ส (IVL) โดย PTA และ PET spread เริ่มมีสัญญาณฟื้นตัว และคาดดีต่อเนื่อง หลังแนวโน้มกำไรไตรมาส 3/63 ฟื้นตัวทั้งจากไตรมาสก่อน และจากช่วงเดียวกันเมื่อปีก่อน อีกทั้งมีกระแสเงินสดเหลือจ่ายปันผลมากขึ้น เพราะไม่มีโครงการที่จะทำ M&amp;A อย่างช่วงหลายปีที่ผ่านมา พร้อมให้มูลค่ายุติธรรม 30 บาท
ด้าน บล.ไอร่า ระบุในบทวิเคราะห์ (9 พ.ย.2563) มองว่า IVL ระดับราคา กำลังไต่ระดับสูงขึ้นตามสัญญาณซื้อที่ได้ Break แนวต้านที่ 24.50 บาทขึ้นมาได้ และจะมีแนวต้านเป้าหมาย หรือ Target ของสัญญาณซื้อในครั้งนี้ที่ 29.00 บาทเป็นอย่างน้อย กลยุทธ์ ซื้อเล่นรอบเล็ก แนวรับ 24.70 , 24.40 บาท แนวต้าน 27.00 , 29.00 บาท Stop Loss 24.20 บาท
 